6 एकड़ का मैदान सवा 2 एकड़ में सिमटा, पुडा ने की प्लॉटिंग
बसस्टैंड के पास 6 एकड़ में बने ऐतिहासिक वीर हकीकत राय ग्राउंड को बेचने की लंबी जद्दोजहद के बाद आखिरकार ने पुडा ने रिहायशी प्लॉट्स काट दिए हैं। हालांकि इस ग्राउंड को बचाने को लेकर सांसद से लेकर विधायक और शहर के लगभग सभी बड़ी सियासी, धार्मिक और सामाजिक संगठनों ने लंबा आंदोलन किया था। इसके बावजूद अब यहां पुडा द्वारा प्लॉटिंग करने पर नई कंट्रोवर्सी शुरू हो गई है।
याद रहे कि जुलाई 2015 में सीएम परकाश सिंह बादल ने जनता से वायदा किया था कि इस ऐतिहासिक ग्राउंड को नहीं बेचा जाएगा। अब हालांकि पुडा यह भरोसा दे रहा है कि इस ग्राउंड में प्लाॅट नहीं, बल्कि पार्क छोड़ कर उसके आस पास सड़कें बनाई जा रही है। अगर ऐसा भी होता है तो भी इतना तय है कि यह ग्राउंड काफी छोटा रह जाएगा।
6 एकड़ था 6 एकड़ ही रहेगा
सुरजीतसिंह रखड़ा सफाई देते हुए कहते है कि उन्होंने कभी भी सीएम बादल से इस ग्राउंड को छोटा करने को नहीं कहा। जुनेजा झूठ बोल रहे हैं। वो शहरवासियों को भरोसा देते है कि यह ग्राउंड 6 एकड़ का था और 6 एकड़ का ही रहेगा।
रखड़ा ने कराया मैदान छोटा
शिअदहलका इंचार्ज भगवान दास जुनेजा ने कहा कि वो सीएम से पूरा 6 एकड़ का ग्राउंड लेने को मंजूर हो गए थे, बाद में सुरजीत सिंह रखड़ा इसे सवा दो एकड़ का करा आए। रखड़ा ने सीएम को समझाया कि 6 एकड़ जगह छोड़ने से वित्तीय नुकसान होगा।
बस स्टैंड के पास वीर हकीकत राय ग्राउंड में पुडा की ओर से मिट्टी डालकर बनाई जा रही सड़कें।
नए ग्राउंड की लोकेशन ले-अाउट देख बताएंगे
^नएले आउट प्लान में वीर हकीकत राय ग्राउंड वाली जगह पर छोटा पार्क छोड़ कर उसके आस पास सड़कें तैयार की जा रही है। नए ग्राउंड की सही लोकेशन के सवाल पर वो कहते हैं कि ऑफिस में ले-आउट प्लान देखकर ही बताया जा सकता है। अजयगर्ग, एक्सईएन, पुडा
bho_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva